Oficialusis leidinys L 043 , 14/02/2001 p. 0038 - 0039



Komisijos sprendimas 2001 m. sausio 26 d. iš dalies keičiantis Tarybos sprendimą 79/542/EEB ir Sprendimus 92/260/EEB, 93/195/EEB, 93/196/EEB ir 93/197/EEB dėl iš Bosnijos ir Hercegovinos atvežtų arklinių šeimos gyvūnų (pranešta dokumentu C(2001) 158) (tekstas svarbus EEE) (2001/117/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. birželio 26 d. Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 12, 15 straipsnius ir 19 straipsnio i punktą, atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB bei 90/675/EEB [2], su paskutiniais pakeitimais, padarytais Direktyva 96/43/EB [3], ypač jos 18 straipsnį, kadangi: (1) Tarybos sprendimu 79/542/EEB [4] su paskutiniais pakeitimais, padarytais Sprendimu 2000/623/EB [5], buvo patvirtintas trečiųjų šalių, iš kurių valstybės narės leidžia importuoti galvijus, kiaules, arklinių šeimos gyvūnus, avis ir ožkas, šviežią mėsą ir mėsos produktus, sąrašas. (2) Laikino registruotų arklių įvežimo ir registruotų arklinių šeimos gyvūnų bei veislei arba produkcijai skirtų arklinių šeimos gyvūnų importo gyvūnų sveikatos reikalavimai ir veterinarinis sertifikavimas yra nustatyti atitinkamai Komisijos sprendimuose 92/260/EEB [6] ir 93/197/EEB [7], abu su paskutiniais pakeitimais, padarytais Sprendimu 2000/209/EB [8]. (3) Pakartotinio registruotų arklių įvežimo juos laikinai eksportavus gyvūnų sveikatos reikalavimai ir veterinarinis sertifikavimas yra nustatyti Komisijos sprendime 93/195/EEB [9] su paskutiniais pakeitimais, padarytais Sprendimu 2000/754/EB [10]. (4) Gyvūnų sveikatos reikalavimai ir veterinarinis sertifikavimas, taikomi skerstinų arklinių šeimos gyvūnų importui, yra nustatyti Komisijos sprendime 93/196/EEB [11] su paskutiniais pakeitimais, padarytais Sprendimu 97/36/EB [12]. (5) Bosnija ir Hercegovina yra įtrauktos į trečiųjų šalių sąrašą, pateiktą Sprendime 79/542/EEB, o arklinių šeimos gyvūnų importo gyvūnų sveikatos reikalavimai ir veterinarinis sertifikavimas yra nustatyti pirmiau minėtuose Komisijos sprendimuose. (6) Atsižvelgiant į to meto įvykius Bosnijos ir Hercegovinos Respublikoje, 1992 m. gegužės 20 d. Komisijos sprendimu 92/271/EEB dėl gyvų gyvūnų ir gyvūninės kilmės produktų, kurių kilmės šalis yra Bosnijos ir Hercegovinos Respublika arba kurie yra vežami per šią šalį, importo į Bendriją [13] su pakeitimais, padarytais Sprendimu 1999/441/EB [14], buvo aiškiai uždrausta į Bendriją importuoti arklinių šeimos gyvūnus. (7) Bosnijoje ir Hercegovinoje atlikus Bendrijos veterinarinį patikrinimą, paaiškėjo, kad arklinių šeimos gyvūnų sveikatos būklės kontrolė yra nepakankama ir buvo nustatyta didelių trūkumų laikantis nurodymo sustabdyti arklinių šeimos gyvūnų importą į Bendriją. (8) Atsižvelgiant į riziką, kurią Bendrijos arklinių šeimos gyvūnams kelia nekontroliuojama Bosnijos ir Hercegovinos arklinių šeimos gyvūnų sveikatos būklė, yra tikslinga nutraukti arklinių šeimos gyvūnų importą iš Bosnijos ir Hercegovinos Direktyvoje 90/426/EEB nustatytomis sąlygomis. (9) Sprendimas 79/542/EEB ir Sprendimai 92/260/EEB, 93/195/EEB, 93/196/EEB bei 93/197/EEB turi būti atitinkamai pakeisti. (10) Dėl to Sprendimas 92/271/EEB turi būti panaikintas, siekiant, kad būtų atsižvelgta į pakitusias importo sąlygas. (11) Šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 79/542/EEB priedo 1 dalies specialioje arklinių šeimos gyvūnams skirtoje skiltyje Bosnijos ir Hercegovinos eilutėje kryžiukas (×) pakeičiamas nuliu (0). 2 straipsnis Sprendimas 92/260/EEB iš dalies keičiamas taip: 1. Iš I priedo B grupės trečiųjų šalių sąrašo išbraukiama "Bosnija-Hercegovina (BA)". 2. Iš II priedo B dalies sveikatos sertifikato pavadinimo trečiųjų šalių sąrašo išbraukiama "Bosnija-Hercegovina". 3. Iš II A, B, C, D ir E priedų III skyriaus d pastraipos trečiosios įtraukos trečiųjų šalių sąrašo išbraukiama "Bosnija-Hercegovina (BA)". 3 straipsnis Sprendimas 93/195/EEB iš dalies keičiamas taip: 1. Iš I priedo B grupės trečiųjų šalių sąrašo išbraukiama "Bosnija-Hercegovina (BA)". 2. Iš II priedo B grupės sveikatos sertifikato pavadinimo trečiųjų šalių sąrašo išbraukiama "Bosnija-Hercegovina". 4 straipsnis Sprendimas 93/196/EEB iš dalies keičiamas taip: Iš II priedo B grupės trečiųjų šalių sąrašo 3 išnašos išbraukiama "Bosnija-Hercegovina". 5 straipsnis Sprendimas 93/197/EEB iš dalies keičiamas taip: 1. Iš I priedo B grupės trečiųjų šalių sąrašo išbraukiama "Bosnija-Hercegovina (BA)". 2. Iš II priedo B dalies sveikatos sertifikato pavadinimo trečiųjų šalių sąrašo išbraukiama "Bosnija-Hercegovina". 6 straipsnis Sprendimas 92/271/EEB panaikinamas. 7 straipsnis Šis sprendimas yra skirtas valstybėms narėms. Priimta Briuselyje, 2001 m. sausio 26 d. Komisijos vardu David Byrne Komisijos narys [1] OL L 224, 1990 8 18, p. 42. [2] OL L 268, 1991 9 24, p. 56. [3] OL L 162, 1996 7 1, p. 1. [4] OL L 146, 1979 6 14, p. 15. [5] OL L 260, 2000 10 14, p. 52. [6] OL L 130, 1992 5 15, p. 67. [7] OL L 86, 1993 4 6, p. 16. [8] OL L 64, 2000 3 11, p. 22. [9] OL L 86, 1993 4 6, p. 1. [10] OL L 303, 2000 12 2, p. 34. [11] OL L 86, 1993 4 6, p. 7. [12] OL L 14, 1997 1 17, p. 57. [13] OL L 138, 1992 5 21, p. 39. [14] OL L 171, 1999 7 7, p. 17. --------------------------------------------------